Exqrch/javanese-Komodo-pixelgpt huggingface dataset:
Bawananipun lajeng gerak methal lan saged ngasilaken satunggaling lempongan ingkang ageng
Déné tuladha lempongan - lempongan ing dunya ingkang kalebet ageng inggih punika Lempongan Guinea, Lempongan Pèrsi, Lempongan Alaska, Lempongan Meksiko lan Lempongan Benggala ingkang minangka lempongan ageng ing dunya
Cara sanèsipun kanggé maujudipun lempongan inggih punika kanthi wontenipun prosès erosi glasial lan erosi saking kali
Manawi lempongan kasebat maujud saking gletser mila lempongan kasebat dipunsebat "fjord"
Rias inggih maujud saking kali lan dipuntandhani saking wontenipun pèrèng ingkang gadhah miring ing tajem
Déné sapérangan ageng lempongan maujud saking wontenipun lempitan - lempitan saking kerak bumi saha wontenipun erosi pasisir saking asiling gelombang laut lan arus laut
Arus saged damel gelombang langkung konstan, déné batuan lunak badhé dadosaken wontenipun erosi ingkang ngasilaken efek ingkang langkung kiyat
Lempongan ugi wonten minangka pérangan "inlet" saking dano utawi blumbang
Déné satunggaling lempongan ingkang ageng dipunsebat jurang, laut, lan sanès- sanèsipun
Lan "cove" inggih punika atungglaing inlet pasisir ingkang wujudipun nglingker (mbunder) utawi lonjong kanthi lawang kanggé mlebet ingkang ciyut, lan ugi sapérangan lempongan - lempongan ingkang alit ugi saged dipunsebat dados lempongan
Lempongan inggih kanthi signifikan wonten ing sujarah kanggé papan dumunungipun manungsa amargi wonten ing lempongan manungsa saged sami mancing kanthi aman
Lempongan inggih wigati minangka papan pelabuhan ingkang nyaman kanggé papan kanggé ndarataken kapal
Wonten lempongan ugi kathah jinising iwak - iwakan utawi makluk laut sanèsipun ingkang sami caket papanipun satunggal kaliyan sanèsipun
Ing ngandhap punika inggih pratélan nama lempongan ing Indonéesia:
Fauna Indonésia Fauna Indonésia inggih punika manéka warna jinis kéwan ingkang wonten ing Indonésia
Fauna ing Indonésia gadhah rupa ingkang inggil amargi wlayahipun wiyar lan amargi wujud kapuloan Indonésia ingkang gadhah iklim tropis
Rupa fauna ingkang inggil punika dipunjalari amargi wonten Garis Wallace, mbagi Indonésia dados kalih area inggih punika "zoogeografi Asia" ingkang kénging pangaribawa saking fauna Asia, lan zona "zoogeografi Australasia" ingkang kénging pangaribawa saking fauna Australia
Wontenipun campuran fauna ing Indonésia punika ugi kénging pangaribawa saking ékosistem ingkang manéka warna ugi, ing antawisipun: pasisir, bukit pasir, muara, hutan bako, lan terumbu karang
Masalah ékologi ingkang wonten ing Indonésia inggih punika saking asiling prosès indhustrialisasi lan tuwuhing populasi ingkang inggil, ingkang njalari prioritas kanggé njagi lingkungan dados radi kirang
Kaanan punika badhé langkung parah amargi aktivitas pembalakan alasan, ingkang njalari kirangipun areanipun alas; déné prakawis sanèsipun, kalebet urbanisasi, polusi udara, manajemen sampah lan sistem pengolahan limbah ugi gadhah peran wonten ing risaking alas
Asal wiwitaning wontenipun fauna ing Indonésia dipunpangaribawani déning aspek géografi lan prastawa géologi ing bawana Asia lan Australia
Ing jaman purba, pulo Irian ("New Guinea") gandheng kaliyan bawana Australia
Maneka warna jinising kéwan ingkang wonten ing laladan paparan sunda, ingkang nyangkup Sumatra, Jawa, Kalimantan, lan pulo-pulo alit sanèsipun ingkang wonten ing sakiteripun gadhah titikan ingkang khas ingkang kados fauna ing Asia
Spesies-spésies ageng kados ta harimao, warak, orangutan, gajah, lan leopard kathah kasebar wonten ing laladan punika, sanajan sapérangan ageng kéwan punika sapunika dipunlebetaken kategori kéwan ingkang sampun badhé cures
Selat Makassar, laut antara Kalimantan lan Sulawesi, saha selat Lombok, ing antawisipun Bali lan Lombok, ingkang dados wates pamisah saking Garis Walace, ingkang dados tandha pungkasaning laladan paparan Sunda
Ing wewengkon paparan sunda gadhah kirang langkung cacahipun 515 spésies endemik wonten in dharah
Sapérangan ageng saking spésies-spésies punika sampun kaancem kawontenanipun lan sampun badhé cures
Kalih spésies orang utan, inggih punika "Pongo pygmaeus" (orangutan Kalimantan) lan "Pongo abelii" (orangutan Sumatra) kalabet déning pratélan abrit IUCN
Mamalia sansesipun ingkang ugi misuwur, kados ta kethèk.
Pratélaning lambang kembang ing Indonésia Pratélan flora identitas provinsi ing Indonésia inggih punika satunggaling pratélan wontenipun jinis sadaya nama-nama tuwuhan ingkang kasebar wonten ing sadaya wewengkon nusantara, mliginippun ingkang wonten ing 34 wewengkon provinsi ing Indonésia, ingkang dipunwiwiti saking tuwuhan ingkang dipunlindhungi ngantos tuwuhan ingkang kalebet jinis tuwuhan endemik
Ing ngandhap punika inggih pratélan flora identitas provinsi ing Indonésia ingkang kalebet saperanganipun flora ingkang radi arang kapanggih malih kawontenanipun ing Indonésia
Wonten tigang jinis kembang nasional ingkang dipuntemtokaken déning pamaréntah kanthi ancasipun saged makili karakteristik bangsa lan nagara Indonésia
Lan Indonésia piyambak gadhah tigang kembang nasional ingkang dipuntemtokaken saking Dudutan Présidhèn Indonésia Nomor 4/1993
Spesies kembang ingkang dipuntemtokaken dados kembang nasional saking kaputusan kasebat inggih punika: ==Flora Identitas Provinsi ing Indoensia]] Ing ngandhap punika inggih pratélan flora identitas provinsi ing Indonésia dhedhasar Dudutan Mantri pedoman peneapan iDalam Negeri Nomor 48 Taun 1989 tangal 1 September 1989 ngengingi pedopan kanggé netepaken identitas flora lan fauna laladan:
Pentax Pentax Corporation (Jepang: ペンタックス 株式会社, "Pentakkusu Kabushiki-Gaisha") yakuwi perusahaan Jepang kang ngurusi ing babagan Optik lan gambar
Produké kaya ta kodhak teropong mikroskop, ALAT pengukur
Dibangnun ning sasi November 1919 karo jeneng Asahi Optical Joint Stock Co (旭光学工業合資会社, Asahi Kogaku Kogyo Goshi-Gaisha) ning Tokyo
Tanggal 31 Maret 2005, perusahaan iki duwé tenaga kerja 1661
Nalika tanggal 31 Maret 2008, Pentax digabung karo Hoya lan diwangun dadi anak perusahaan Hoya Corporation.
Dhaptar lintang ing rasi lintang Gemini Punika minangka lintang-lintang ingkang wonten ing rasi lintang Gemini Gemini (si kembar) inggih punika salah satunggal saking rasi lintang zodiak
Rasi punika inggih péranganing langit mangsa dingin, wonten ing antawisipun Taurus ing sisih kilèn lan Cancer ingkang redhup ing sisih wétan, kanthi Auriga lan Lynx ingkang meh boten katingal ing sisih lèr, sarta Monoceros lan Canis Minor ing sisih kidul
Wonten ing salebeting, individu ingkang gadhah lintang Gemini, miyos ing antawising tanggal 21 Mèi dumugi tanggal 21 Juni, nalika srengéngé wonten ing lintang Gemini
Gemini minangka simboling kapinteran, gadhah kathah akal
Komunikasi lan basa wigati sanget tumrap Gemini
Gemini gadhah kemampuan ngrembaka lan sinau ingkang inggil
Umumipun para Gemini boten stabil, reaksi tumrap kaanan katemtokaken déning kaanan pikiripun
Kangge Gemini, keragaman minangka warnaning pagesangan
Gemini boten remen kaliyan pakaryan ingkang saben dinten dipunlampahi
Gemini nikmati kasil ingkang dipunlamaphi saking kerjanipun piyambak
Pengetahuan, pikiran ingkang rikat lan kapinteran katingan sanget ing zodiak punika, Simbol punika gadhah pesona lan ènergi karisma ingkang narik sadaya zodiak
Gemini gadhah kathah pamanggih ingkang saged damel sadayanipun ketarik lan remen, nanging Gemini langkung rikat rumaos bosen manawi boten wonten ing sakitaring tiyang ingkang boten remen kaliyan pamanggihipun
Gemini biyasa nikmati gesang lan boten asring ningali kaanan ingkang sampun kalampahan
Gemini dipunkenal kanthi spontanitasipun lan kemampuanipun micanten babagan sadaya bab.
Alban Santo Alban punika martir Kristen pisanan ing Britania
Alban punika salah satunggil saking tiga martir ingkang asalipun saking Britania Romawi
Panjenenganipun dipunurmati ing gréja Anglikan, Katulik lan Ortodoks Wétan
Nalika taun 2006, dipunusulaken supados Alban nggantosaken Santo George minangka santo pangreksa Inggris
Mijil ugi klaim supados panjenenganipun dados santo pangreksa saindhenging Britania.
Télévisi kabel Télévisi kabel utawa cable television ya iku sistem penyiaran acara tipi liwat isyarat frekuensi radio kang ditransmisikaké liwat serat optik kang tetep utawa kabel coaxial lan ora liwat udara kaya giyaran tivi biyasa kang kudu ditangkap antena ("over-the-air")
Saliyané acara tipi, acara radio FM, internet, lan telepon uga bisa disampékaké liwat kabel
Sistem iki akèh ditemoni ing Amérika Utara, Éropah, Australia, Asia Timur, Amérika Selatan, lan Timur Tengah
Tipi kabel kurang kaasil ing Afrika amarga kepadatan penduduk kang endèk ing pira-pira laladan
Kaya halé radio, frekuensi kang béda minangka nyebaraké akèh saluran liwat sak kabel
Salah siji kotak panampa minangka milih sak saluran tipi
Sistem tivi kabel modern saiki nggunakanké tèknologi digital kanggo nyiaraké luwih akèh saluran tivi ketimbang sistem analog
Nalika taun 1950-an, anan papat jaringan tivi ing Amérikah Sarékat (AS)
Amerga frekuensi dibagikaké marang tipi, isyarat amung bisa ditampa ing jero garis pandeleng ("line of sight") saka antena panampa wong-wong kang manggon ing laladan kang adoh, mligi laladan plosok ing pagunungan, ora bisa nonton program-program kang wis dadi pérangan wigati saka kabudayan ing Amérikah Sarékat mau
Nalika taun 1948, wong-wong kang mapan ing laladan plosok ing Pennsylvania mecahaké masalah panampa isyarat dewék bisa mapanaké antena-antena ing gumuk-gumuk lan nyaluraké kabel nganti ing omah-omah
Ing jaman saikiteknologi kang padha digunakaké déning désa-désa cilik kang kapencil lan kutha-kutha kang kapilih ngijinaké penonton ing sekabèhané nagara kanggo ngakses varietas program kang amba lan kanal kang jumbuh karo kebutuhan lan kepinginan dhèwèké
Nalika awal 1990an, TV kabel wis nganti méh separuh saka omah penduduk ing Amérikah Sarékat
TV Kabel luwih dikek dikenal ing Amérika Utara, Éropah, Australia, lan Asia Timur
Nanging sanajan TV kabel teko ing pira-pira nagara, kang paling utama ya iku ing Amérika Selatan lan Timur Tengah
Ing Indonesia, Kabelvision wujud operator TV kabel kang pertama
Singkatan CATV kerep minangka ngartikaké TV Kabel
Sebeneré CATV wujud singkatan saka "Community Antenna Television"
Sawentara TV kabel pertama tinemu amarga wewengkon amarga penerimaan "over-the-air" kawates déning laladan pagunungan
Saéngga antena komunitas kang gedhé dibangun, lan disambungaké kabel saka antena mau tumuju omah-omah individu
Saiki sistem kabel ing AS nyampékaké ratusan kanal marang 60 yuta omah, sinambi uga nyediakaké jumlah wong kang terus tambah sajeroning panggunaan akses internet kanti kecepetan dhuwur
Pira-pira sistem kabel malah ngéntokaké ngenggo panggilan telepon sinambi nampa program antar teknologi
Ing AS, TV kabel wis ngrembaka banget ing nagara-nagara bagiané
Mayoritas penonton televisi ing Amérika ngéntokaké isyarat déwék liwat CATV
Ing Asia uga TV Kabel cukup ngrembaka
Ing Koréa Kidul contoné, ana akèh operator TV kabel kaya ta Tbroad, C&M, CJ, lan liya-liyané
Operator TV kabel ing Koréa Kidul nyediakaké TPS kanggo pelanggan dhèwèké Ing Hongkong, para penonton televisi ora amung nonton TV kabel nanging uga wis minggunakaké TV satelit kaya ta Star TV
Ing India, TV kabel wis dikenal
First Media PT First Media Tbk (IDX: KBLV), sadurungé jenengé PT Broadband Multimedia Tbk, ya iku perusahaan publik Indonésia kang kadaftar ing Bursa Efek Indonésia
First Media nyediakaké jasa layanan internet pita lebar, televisi kabel, lan komunikasi data, kang kanthi sekabéhan kawanuhaké minangka "Triple Play"
Jaringané nyakupi Jabodetabek, Surabaya, lan Bali
First Media wujud anak perusahaan Grup Lippo
First Media uga nyekel penuh kepemilikan saham PT Ayunda Prima Mitra kang nguwasani 80% saham PT Direct Vision, perusahaan kang ngoperasikake jasa televisi satelit Astro Nusantara
Astro Nusantara ora beroperasi manèh awit 20 Oktober 2008
nalika taun 2008, First Media duwé sakiwa-tengené 180.000 pelanggan internet lan sakiwa-tengené 130.000 pelanggan televisi
Jaringan serat optik First Media duwé dawa 2.597 kilomèter kang kasebar ing Jabodetabek, Surabaya, lan Bali
First Media nargètaké seyuta omah bakal dijangko jaringan dhèwèké sadurungé awal 2009
First Media diyasa nalika taun 1994 kanti jeneng PT Broadband Multimedia Tbk
Nalika Maret 1999, Broadband Multimedia wiwit masaraké déwéné kanthi komersial kanti mèrek dagang Kabelvision, kang dipèloni ing taun-taun seterusé kanti peluncuran Digital1 lan MyNet
Nalika 16 Juni 2007, Broadband Multimedia ngganti jenengé dadi First Media, lan ngluncuraké identitas lan mèrek anyar minangka penyedia layanan "Triple Play"
Kabelvision lan Digital1 digabung ing ngisor produk HomeCable, sawentara MyNet dadi FastNet
Nalika akir Agustus 2007
Grup Lippo mbiwara kucuran investasi $650 yuta suwéné 4 taun mengarep marang First Media
Kucuran dana mau bakal diinvestasikaké marang layanan pengembangan konten lan blanja internet, TV kabel, HDTV, akses pita amba, layanan nirkabel, fasilitas pentimpanan data, sarta layanan telepon
Sajeroning kucuran dana mau, Grup Lippo nggandeng perusahaan Shanghai Media Entertainment Group (liwat anak perusahaan STR), Cisco, lan Motorola kanggo pembangunan jaringan sarta pembiayaan proyek mau.
Alphege Alphege punika satunggiling santo ingkang dipunlairaken ing Inggris salebetipun kulawarga bangsawan
Alphege dipunangkat dados biskop ing kitha Winchester nalika tanggal 19 Oktober 984
Salaminipun dados biskop, panjenenganipun gadhah tanggel waler dhumateng pendamelan satunggiling orgel ageng ing Katedral ingkang swantunipun saged kapireng dumugi 1 mil tebihipun lan mbetahaken 24 tiyang kanggé mainaken, nglampahaken Panambahan ageng gedhong gréja, sarta mucalaken piwucal Swithun
Nalika taun 994, serbuan bangsa Viking ingkang dipunpimpin déning Olaf Tryggvason nggayuh "gencatan senjata" ingkang dipunprakarsani déning Alphege
Nalika taun 1006, Alphege dipunangkat dados Biskop Agung ing Canterbury
Salaminipun ing Canterbury, penjenenganipun nepangaken kultus Dunstan lan maringi préntah kanggé panyeratan buku kanthi irah-irahan "The Second Life of Dunstan", satunggiling ayahan ingkang dipunemban déning Adelard antawis taun 1006 dumugi taun 1011
Nalika taun 1011, tiyang-tiyang Danes nyerbu Canterbury lan kasil nyipeng Alphege
Panjenenganipun dipunpejahi nalika taun 1012 ing Greenwich amargi boten purun mbayar tebusan kanggé pambébasanipun
Panjenenganipun dipunsarèkaken ing Katedral St
Panjenenganipun dipunlebetaken dhumateng salebetipun pratélan santo nalika taun 1078 déning Paus Gregorius VII.
Alkuin Santo Alkuin (Latin: "Alcuinus") utawi Ealhwine, gadhah nama undangan Albinus utawi Flaccus punika satunggiling pandhidhik, pangotbah, penyair lan guru saking York, Northumbria
Panjenenganipun dipunlairaken watawis taun 735
Alkuin dados pelajar ing Ecgbert ing York
Amrih undangan saking Charlemagne utawi Kaisar Karel Agung, panjenenganipun dados mantri pendhidhikan ing sadaya kakaisaran lan guru ing sekolah Carolingian
Panjenenganipun punika satunggiling tokoh ingkang banget gadhah prabawa ing kabangkitan éra Carolingian
Panjenenganipun nyerat kathah buku lan nggénggalaken tatacara gesang dados biara
Santo Alkuin tilar donya tanggal 19 Mèi 1804
Dinten tilar donyanipun punika dipunpèngeti minangka dinten riyayanipun ingkang dhawah tanggal 19 Mèi.
Sugar Ray Sugar Ray ya iku band kanthi ilèn Funk Metal saka Amérikah Sarékat
Band iki uga owah dadi ilèn Alternatif Rock nalika taun 2000
Sugar Ray nganti saiki duwé 6 album studio lan 1 album kompilasi, ya iku kumpulane lagu-lagu kang laris
Sugar Ray saiki wis ditinggal Murphy Karges, Stan Frazier, lan Craig "DJ Homicide" Bullock
Sugar Ray ya iku band kang lair ing taun 1986
Jeneng wiwitane Sugar Ray ya iku The Tories, banjur Mark McGrath lan Murphy Karges lumebu, banjur dadi Shrinky Dinx
Wiwitane duwé album nalika taun 1995
Kawruhan lan gunemane band iki direkam nalika 1994, kanthi jeneng album Lemonade and Brownies
Album iki dirilis nalika labuh rendheng ing Amérikah Sarékat ya iku taun 4 April 1995
Nanging album iki ora tembus pasaran gedhé
Nanging album iki uga kanggo sinau band Sugar Ray supaya luwih becik nalika gawé album sabanjuré Lemonade and Brownies
Floored ya iku album studio kapindho saka Sugar Ray
Album iki dirilis nalika 24 Juni 1997
Floored duwé lagu kang pamor ya iku Fly
Super Cat, penyanyi reggae ngisi vokal ing lagu Fly versi featuring
Album iki uga laris diputer ing radhio-radhio lan éntuk panghargyaan double-platinum saka certified
Sugar Ray nalika iku tash wutuh personile
14:59 ya iku album kang akèh éntuk panghargyaan
Album 14:59 iki dirilis nalika 12 Januari 1999
Lagu kang éntuk panghargyaan iku kaya ta Every Morning, Someday, Aim For Me, Abacadabra, Even Though, lan Falls Apart
Sugar Ray miwiti diparingi certified ya iku triple-platinum
Isi Albume kaya ta: Uga ana lagu-lagu kang mung ana ing album edisi mirunggan 14:59 , ya iku: Album Asma-Piyambak (Sugar Ray)
Sugar Ray gawé album "Jenenge Dhewe" (self-titled) nalika labuh 12 Juni 2001
When It's Over ya iku lagu kang dadi panerus suksès saka lagu album-album sadurungé kaya ta Every Morning, Fly, lan Falls Apart.
Dhaptar lintang ing rasi lintang Vulpecula Pratélan lintang ing rasi lintang vulpécula inggih punika satunggaling pratélan rasi lintang ingkang ngewrat nama- nama lintang ingkang wonten ing rasi lintang vulpécula
Ing ngandhap punika inggih lintang-lintang ingkang wonten ing rasi lintang Vulpecula
Vulpecula inggih punika salah satunggaling konstelasi ingkang alit, saha lemes ingkang wonten ing belahan bumi sisih lor